15 ข้อที่เจ้าของ SME ควรคิดเพื่อสู้ศึกธุรกิจในยุคโควิด 19 มีอะไรบ้าง
15 ข้อที่เจ้าของ SME ควรคิด เพื่อสู้ศึกธุรกิจในยุคโควิด 19


1. ตอบให้ได้ว่าธุรกิจ เกิดมาเพื่ออะไร ถ้าสามารถตอบตัวเองได้ หรือกำลังทำธุรกิจเพื่อช่วยคนกลุ่มไหนอยู่ ก็จะสามารถยืนหยัดอยู่ได้ แม้ว่าจะเจอวิกฤติหนักแค่ไหนก็ตาม


2. ปรับตัวก่อนได้เปรียบกว่า Agile คือ คำศัพท์ในแวดวงธุรกิจที่มักจะได้ยินกันบ่อย หากแปลให้เห็นภาพมากขึ้น Agile คือ การปรับแผนธุรกิจให้ตอบสนองต่อความเปลี่ยนแปลงที่กำลังเกิดขึ้น มากกว่าที่จะทำตามแผนใหญ่ที่ตั้งไว้ในตอนแรก


3. อย่าคิดแต่เรื่องผลกำไร ลูกค้าจะรู้สึกผูกผันกับแบรนด์ที่มีเป้าหมาย เพื่อช่วยเหลือสังคมมากกว่าแบรนด์ที่มีจุดยืน เพื่อแสวงหาผลกำไรเพียงอย่างเดีย


4. ผลิตสินค้า โดยคำนึงถึงความเป็นมนุษย์และห่วงใยสิ่งแวดล้อม อาจจะได้ยินปัญหาเรื่องฟาสต์แฟชั่นกันบ่อย เพราะฟาสต์แฟชั่นคือ การเร่งผลิตเสื้อออกมาตามสมัยนิยม พยายามลดต้นทุนทั้งด้านวัสดุและแรงงานให้ต่ำที่สุด รวมทั้งทำให้สิ่งแวดล้อมถูกทำลายไปโดยไม่รู้ตัว เพราะต้องนำทรัพยากรมาใช้ในการผลิตเป็นจำนวนมาก ดังนั้น ในปัจจุบันผู้คนในสังคมจึงพยายามรณรงค์ให้ธุรกิจหันมาใส่ใจห่วงโซ่การผลิตที่คำนึงถึงความเป็นมนุษย์มากขึ้น และทำลายสิ่งแวดล้อมน้อยลง


5. แบ่งกำไรมาช่วยเหลือสังคม ตัวอย่างที่เห็นได้ชัดคือ ในช่วงที่โควิด 19 ระบาดรุนแรง ลูกค้าจะรู้สึกประทับใจและอยากมาซื้อสินค้าของแบรนด์หรือธุรกิจที่ออกมาช่วยเหลือผู้คนในสังคมที่ได้รับผลกระทบจากวิกฤตินี้ ในทางกลับกัน ลูกค้าก็จะเกิดความรู้สึกต่อต้านแบรนด์หรือธุรกิจที่ทอดทิ้งพนักงาน และไม่มีจุดยืนออกมาช่วยเหลือสังคม


6. วางแผนธุรกิจให้เรียบร้อยก่อนออกสินค้า เมื่อคิดอยากตั้งธุรกิจอะไรขึ้นมาสักอย่าง ควรวางแผนเกี่ยวกับธุรกิจนั้นให้เรียบร้อยและชัดเจนก่อนที่จะผลิตสินค้า


7. สร้างเรื่องเล่าของแบรนด์ เพื่อทำให้ธุรกิจโดดเด่นจากคู่แข่ง ในช่วงเริ่มทำธุรกิจ อาจจะครุ่นคิดเรื่องการตั้งชื่อแบรนด์ การทำโลโก้ หรือการออกแบบเว็บไซต์ ซึ่งเรื่องเหล่านี้สำคัญก็จริง แต่สิ่งหนึ่งที่เจ้าของธุรกิจมักจะหลงลืม คือ การสื่อสารเรื่องราวเกี่ยวกับแบรนด์ออกไป เพราะถ้าสามารถนำเสนอเรื่องราวเกี่ยวกับแบรนด์ได้ดี ลูกค้าก็จะจดจำแบรนด์ได้มากกว่าแบรนด์อื่นๆ


8. การบริหารเงินคือเส้นเลือดสำคัญของการทำธุรกิจ ในช่วงเริ่มต้น เจ้าของธุรกิจหลายๆ คนอาจจะตั้งราคาสินค้าให้ต่ำเข้าไว้ เพื่อดึงดูดลูกค้ามาจากคู่แข่ง แต่ถ้าปรับลดราคาสินค้าให้ต่ำลงเป็นระยะเวลานาน แต่ค่าใช้จ่ายในด้านอื่นๆ ยังสูงแบบเดิม ธุรกิจก็จะขาดทุนในที่สุด ดังนั้น ควรเน้นการสื่อสารถึงคุณค่าของสินค้าที่สามารถส่งมอบให้ลูกค้า แล้วตั้งราคาให้เหมาะสมจะดีกว่า


9. เน้นคุณภาพมากกว่าปริมาณของลูกค้า เจ้าของธุรกิจอยากขยายฐานลูกค้าให้ใหญ่ขึ้นเรื่อยๆ แต่ข้อผิดพลาดที่มักจะเกิดขึ้นคือ แทนที่จะมุ่งทำการตลาดไปที่กลุ่มเป้าหมายหลัก พวกเขากลับเน้น “ปริมาณ” มากกว่า “คุณภาพ” ของลูกค้าจริงๆ ดังนั้น จึงควรถามตัวเองอยู่เสมอว่า ธุรกิจเกิดมาเพื่อช่วยเหลือคนกลุ่มไหน แล้วอยากต่อยอดธุรกิจให้พัฒนาไปอย่างไรในอนาคต


10. สิ่งที่เจ้าของธุรกิจต้องคิดเมื่อรับพนักงานเข้ามา การบริหารพนักงานเป็นเรื่องสำคัญในการทำธุรกิจ ซึ่งปัญหาเกี่ยวกับพนักงานที่พบได้บ่อย เกิดจากการที่เจ้าของธุรกิจมักจะจ้างพนักงานเข้ามาช่วยทำงานอย่างเดียว แต่ไม่ได้มองไปถึงขั้นที่ว่าพนักงานคนนั้นจะช่วยให้ธุรกิจ “เติบโตอย่างยั่งยืน” ได้หรือเปล่า


11. เลือกคนผิดชีวิตเปลี่ยน ในขณะที่การจ้างพนักงานอาจจะไม่ได้เป็นความเสี่ยงมากสำหรับธุรกิจขนาดใหญ่ แต่สำหรับธุรกิจขนาดเล็กที่มีงบประมาณจำกัด กว่าจะเสียเงินจ้างพนักงานหนึ่งคน ต้องผ่านการคิดคำนวณมาอย่างดี ดังนั้น เมื่อจะคัดเลือกใครเข้ามาในทีม ขอให้พิจารณาอย่างละเอียดก่อนว่า คนๆ นั้นมีทัศนคติและนิสัยเหมาะสมที่จะมาทำงานในธุรกิจหรือไม่ 


12. ระวังข้อมูลสำคัญของธุรกิจรั่วไหล ข้อมูลที่ว่านั้นรวมไปถึงกลยุทธ์ของธุรกิจและรหัสสำคัญต่างๆ เช่น รหัสล็อกอินเข้าคอมพิวเตอร์ของบริษัท เพราะมีโอกาสสูงที่ผู้ไม่หวังดีจะนำข้อมูลส่วนนี้มาหาผลประโยชน์ วิธีป้องกันคือ ให้ระมัดระวังเสมอเมื่อจะให้รหัสสำคัญกับใคร และอย่าลืมเปลี่ยนพาสเวิร์ดของโปรแกรมต่างๆ อย่างสม่ำเสมอ โดยเฉพาะอย่างยิ่งช่วงที่มีคนลาออก


13. ถ้าบริหารคนเดียวไม่ไหวควรแบ่งให้เอาท์ซอร์สช่วยเหลือ เจ้าของธุรกิจคงจะต้องทำงานบางส่วนแบบหัวหมุน จนส่งผลให้แบ่งเวลามาดูด้านอื่นๆ ได้ไม่ทั่วถึง วิธีที่จะแก้ปัญหานี้ได้คือ ให้จ้างเอาท์ซอร์สเข้ามา เพื่อช่วยในเรื่องในเรื่องที่เจ้าของธุรกิจไม่ถนัดหรือไม่มีเวลาดูแลมากพอ


14. เรื่องที่ควรฉุกคิดก่อนตัดสินใจลงทุน ในการทำธุรกิจ อาจจะใช้บริการที่ช่วยบริหารระบบหลังบ้านหลายอย่าง แต่หลายๆ ครั้งเจ้าของธุรกิจก็มักจะหลงเชื่อคำโฆษณา และเผลอไปลงทุนในเครื่องมือหรือซอฟท์แวร์ที่ดูเหมือนจะเป็นตัวช่วยในการทำธุรกิจ แต่ความจริงแล้วไม่ได้จำเป็นสำหรับธุรกิจตัวเองเสียด้วยซ้ำ ส่งผลให้ใช้จ่ายเงินไปอย่างสิ้นเปลืองโดยใช่เหตุ


15. ธุรกิจเติบโตเร็วเกินไปใช่ว่าดี การที่ธุรกิจเติบโตเร็วเกินไปอาจจะส่งผลเสียในระยะยาว ปัญหาที่พบได้บ่อยคือ เจ้าของต้องการขยายธุรกิจจึงนำเงินสดออกมาใช้เป็นจำนวนมาก ส่งผลให้ขาดกระแสเงินสดและต้องกู้ยืมเงิน ทำให้เกิดหนี้ในที่สุด นอกจากนี้ ในช่วงที่เร่งขยายธุรกิจ พนักงานยิ่งต้องทำงานหนักมากกว่าปกติ ทำให้พวกเขารู้สึกเหนื่อย หมดไฟและมีประสิทธิภาพการทำงานลดลง
4.ข่าวเศรษฐกิจและการเงิน